Er du bosatt utenfor Norge, eller har midlertidig opphold, kan du lagre båten i seks uker. Vil du lagre båten lenger, må du søke om tillatelse fra Tolletaten før du forlater landet. Da søker du i første omgang om å få lagre båten i ett år fra det tidspunktet båten ble innført. Har du behov for å lagre båten enda lenger, kan du søke om å lagre den i ett år til (maksimalt to år). Vær oppmerksom på at båten ikke kan disponeres av noen andre i disse periodene.